Becker glo wéér met selfoon betrap | Maroela Media
"Beamptes het Saterdagoggend tydens 'n soektog 'n selfoon in sy sel by die Kgosi Mampuru-gevangenis in Pretoria gevind," het Zac Modise, Gautengse kommissaris van die departement van korrektiewe dienste, Maandag aan SAPA gesê. "'n Tugkomitee is Sondag byeengeroep en ons oorweeg om Becker nog deur die loop van hierdie week na 'n ander gevangenis te skuif."
Volgens Modise is al Becker se voordele vir die volgende 32 dae opgeskort. Dié voordele sluit telefoonoproepe, besoeke en vrye beweging tussen eenhede in.
"Die oortreder het bewys hy is nie gedissiplineerd nie, en sy optrede bewys dat hy nie gerehabiliteer is nie. Al dié aksies sal 'n rol speel wanneer hy oor 'n jaar weer vir parool heroorweeg word," het Modise bygevoeg.
Die komitee sal ook ondersoek instel hoe Becker die selfoon gekry het.
Becker en Frikkie du Preez is op 16 Februarie, ses dae nadat hulle op parool vrygelaat is, weer in hegtenis geneem toe 'n video van 'n beweerde selpartytjie aan die lig gekom het. 'n Video van die twee mans wat na bewering alkohol en 'n selfoon in 'n tronksel by die Kgosi Mampuru-gevangenis in Pretoria gebruik, is op YouTube gelaai. Dit is onwettig om 'n selfoon of alkohol in die gevangenis te hê.
Nou ja, as 'n man nie wil HOOR nie……..
Hy wil maar net nie leer nie. Nogsteeds windgat en dink hy kan wegkom met onderduimshede.
Hoop hy word nou vir eens en vir altyd "geroer" deur KD. Sy tjank moet afgetrap word en vinnig ook.
Marietjie · 6 jare gelede
Ek is bly die ander twee van die Waterkloof 4 het hulle gedistansieer van hierdie arrogante, klein twak. Sy houding en dade spreek boekdele en hy neem net so min verantwoordelikheid vir sy dade soos 'n kind van 3. O ja, ek vergeet geld praat mos in sy familie, maar geld kon nog nooit karakter koop nie.